stanford-oval/wikipedia huggingface dataset:
Britannian Grand Prix 1995
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 2 |  Johnny Herbert | Benetton-Renault | 61 | 1:34:35.093 | 5 | 10 |
| 2 | 27 |  Jean Alesi | Ferrari | 61 | +16.479 | 6 | 6 |
| 3 | 6 |  David Coulthard | Williams-Renault | 61 | +23.888 | 3 | 4 |
| 4 | 26 |  Olivier Panis | Ligier-Mugen-Honda | 61 | +1:33.168 | 13 | 3 |
| 5 | 7 |  Mark Blundell | McLaren-Mercedes | 61 | +1:48.172 | 10 | 2 |
| 6 | 30 |  Heinz-Harald Frentzen | Sauber-Ford | 60 | +1 krs. | 12 | 1 |
| 7 | 23 |  Pierluigi Martini | Minardi-Ford | 60 | +1 krs. | 15 |   |
| 8 | 4 |  Mika Salo | Tyrrell-Yamaha | 60 | +1 krs. | 23 |   |
| 9 | 29 |  Jean-Christophe Boullion | Sauber-Ford | 60 | +1 krs. | 16 |   |
| 10 | 24 |  Luca Badoer | Minardi-Ford | 60 | +1 krs. | 18 |   |
| 11 | 14 |  Rubens Barrichello | Jordan-Peugeot | 59 | Kolari | 9 |   |
| 12 | 16 |  Bertrand Gachot | Pacific-Ilmor | 58 | +3 krs. | 21 |   |
| Kesk. | 22 |  Roberto Moreno | Forti-Ford | 48 | Moottori | 22 |   |
| Kesk. | 1 |  Michael Schumacher | Benetton-Renault | 45 | Kolari | 2 |   |
| Kesk. | 5 |  Damon Hill | Williams-Renault | 45 | Kolari | 1 |   |
| Kesk. | 9 |  Massimiliano Papis | Footwork-Hart | 28 | Ulosajo | 17 |   |
| Kesk. | 3 |  Ukyo Katayama | Tyrrell-Yamaha | 22 | Polttoaine loppu | 14 |   |
| Kesk. | 17 |  Andrea Montermini | Pacific-Ilmor | 21 | Ulosajo | 24 |   |
| Kesk. | 8 |  Mika Häkkinen | McLaren-Mercedes | 20 | Sähköt | 8 |   |
| Kesk. | 28 |  Gerhard Berger | Ferrari | 20 | Pyörä | 4 |   |
| Kesk. | 25 |  Martin Brundle | Ligier-Mugen-Honda | 16 | Ulosajo | 11 |   |
| Kesk. | 10 |  Taki Inoue | Footwork-Hart | 16 | Ulosajo | 19 |   |
| Kesk. | 21 |  Pedro Diniz | Forti-Ford | 13 | Vaihdelaatikko | 20 |   |
| Kesk. | 15 |  Eddie Irvine | Jordan-Peugeot | 2 | Sähköt | 0 |   |
Carbon Based

| Carbon Based |
| --- | --- |
 Carbon Based Konemetsä -festivaaleilla, vuonna 2007.
Tiedot
Toiminnassa:  1996–
Tyylilaji:  hard dance, freeform hardcore
Kotipaikka:   Suomi
Jäsenet:  Toni Eronen   Ville Sorsa   Petteri Kääpä   Teemu Lahtinen  
Levy-yhtiö:  Alien Trax   FINRG Recordings  
Infobox OKNimi-testi OK: 
Carbon Based on suomalainen hard dancea ja freeform hardcorea tuottava yhtye. Carbon Based aloitti toimintansa talvella 1996. Toimintansa alkuvaiheilla ryhmä kokeili monia elektronisen musiikin tyylejä. Vuoden 2000 loppupuolella Carbon Based alkoi tehdä rankempaa konemusiikkia ja ensimmäisen vinyylinsä Payback Time ryhmä julkaisi syyskuussa 2001. Carbon Based on eräs Suomesta lähtöisin olevan uniikin freeform-musiikin eli tutummin FINRG:n pioneereja. Ryhmään kuului nykyisin neljä jäsentä: Toni Eronen, Ari Virtanen, Petteri Kääpä ja Teemu Lahtinen. Vuonna 2007 Ari Virtanen lopetti ryhmässä, ja pian tilalle liittyi DJ RX eli Ville Sorsa. Carbon Based tunnetaan energisistä lavaesiintymisistään ja ryhmä on keikkaillut aktiivisesti Suomessa ja ulkomailla mm. Australiassa. Live-keikoilla kokoonpano koostuu 2-4 esittäjästä.
Carbon Based julkaisi ensimmäisen tuotoksensa brittiläisen Alien Trax -levy-yhtiön kautta ja on myöhemmin julkaissut levyjään muun muassa yhdessä DJ Rx:n kanssa omistamansa FINRG Recordings -levymerkin kautta.
Aiheesta muualla

Carbon Basedin kotisivu (Arkistoitu – Internet Archive)
Carbon Basedin diskografia (Arkistoitu – Internet Archive)
Carbon Based Discogs.comissa
Caja Mágica

| Caja Mágica |
| --- | --- |
 Caroline Wozniacki ja Dinara Safina vuoden 2009 Madrid Openin naisten kaksinpelin loppuottelussa.
Rakennuksen tiedot
Sijainti:  Madrid, Espanja
Koordinaatit:  40°22′08″N, 3°41′03″W
Avattu:  30. huhtikuuta 2009
Omistaja:  Madridin kunta
Hoitaja:  Madrid Espacios y Congresos
Arkkitehti:  Dominique Perrault
Käyttäjät
 Real Madrid (koripallo) 
Katsojakapasiteetti
 12 500 (päästadion) 
Lisää rakennusartikkeleitaArkkitehtuurin teemasivulla
Caja Mágica on urheilukompleksi Espanjan pääkaupungissa Madridissa. Se sijaitsee kaupungin eteläosassa Parque Lineal del Manzanaresin puistossa Manzanaresin rannalla.
Ranskalaisen Dominique Perrault’n suunnittelema Caja Mágica, jonka nimi tarkoittaa ”taikalaatikkoa”, avattiin 30. huhtikuuta 2009. Kuutionmuotoisen päärakennuksen rakennusmateriaaleina käytettiin terästä, puuta ja lasia, ja koko kompleksin rakennuskustannukset olivat noin 160 miljoonaa euroa. Se suunniteltiin alun perin tenniskeskukseksi ja oli mukana Madridin vuosien 2012 ja 2016 olympiaisäntäehdokkuuksissa. Päärakennus sisältää kolme stadionia, joissa kaikissa on avattava katto. Päästadionin yleisökapasiteetti on noin 12 500 ja pienempien noin 3 500 ja 2 500. Kompleksiin kuuluu lisäksi sivurakennus Tenis Indoor, jossa on 11 kenttää ja muita tiloja, sekä ulkoalue Tenis Garden, jossa on 16 kenttää.
Vuodesta 2009 lähtien Caja Mágicassa on pelattu ATP- ja WTA-kiertueisiin kuuluva Madrid Open -tennisturnaus, ja kaudesta 2010–2011 alkaen se toimii Real Madridin koripallojoukkueen kotikenttänä. Lisäksi areenalla on järjestetty lentopallo- ja judokilpailuja sekä konsertteja ja muita tapahtumia kuten Campus Party -lähiverkkotapahtuma huhtikuussa 2010 ja MTV Europe Music Awards marraskuussa 2010.
Areenaa hallinnoi kunnallinen Madrid Espacios y Congresos -yhtiö.
Aiheesta muualla

Kuvia tai muita tiedostoja aiheesta Caja Mágica Wikimedia Commonsissa
Caja Mágican sivusto (Arkistoitu – Internet Archive) (espanjaksi)
Caja Mágican esittely Madrid Espacios y Congresos -yhtiön sivustolla (Arkistoitu – Internet Archive) (espanjaksi)
Caja Mágican esittely Madridin kaupungin sivustolla (espanjaksi)
Cajamarcan kulttuuri

Cajamarcan kulttuuri oli vallalla Pohjois-Perussa Cajamarcan kaupungin ympäristössä vuosina 200–1300 jaa. ja tuotti mm. kolmijalkakeramiikkaa. Keramiikka on Wari-vaikutteista. Francisco Pizarro vaelsi 1532 Cajamarcan kautta matkallaan kohti Perun pääkaupunkia Cuzcoa.
Aiheesta muualla

Cultura Cajamarca (espanjaksi)
Carbon (ohjelmointikieli)

Logo
Carbon on kokeellinen ohjelmointikieli, joka on suunniteltu yhteensopivuuteen C++:n kanssa. Syynä kieleen sanotaan C++:n yleisyys suorituskykyä vaativissa kohteissa, mutta samalla C++:n parannuksien kehittämisessä on vaikeuksia. Carbon ei peri suoraan C- tai C++-kielistä vaan aloittaa puhtaalta pöydältä. Google julkaisi kielen heinäkuussa 2022. C++:n pulmaksi sanotaan tekninen velka, joka on seurausta taaksepäin yhteensopivuudesta olemassa olevan ohjelmakoodin kanssa. Toisaalta C++:aa sanotaan liian monimutkaiseksi.
Carbonin eduiksi sanotaan C++:aa vastaava suorituskyky, saumaton yhteensopivuus C++:n kanssa, lempeä oppimiskäyrä, vastaava ilmaisukyky ja skaalautuvuus.
Esimerkki

"Hello, world" -esimerkki Carbon-kielellä:
package sample api;    
fn Main() -> i32 {
    Print("Hello, world!");
    return 0;
}
Vastaava ohjelma C++-kielellä:
#include <iostream>    
int main(){
    std::cout << "Hello, world!";
    return 0;
}
Blondin kosto

| Blondin kosto> Legally Blonde |
| --- | --- |

Ohjaaja:  Robert Luketic
Käsikirjoittaja:  Caitlin Clifford  Kirsten Smith
Tuottaja:  Ric Kidney Marc E. Platt
Säveltäjä:  Rolfe Kent
Kuvaaja:  Anthony Burman
Pukusuunnittelija:  Sophie de Rakoff
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  InterCom Netflix
Ensi-ilta:  13. heinäkuuta 2001
Kesto:  96 minuuttia
Alkuperäiskieli:  englanti
Budjetti:  18 miljoonaa dollaria
Seuraaja:  Blondin kosto 2
Aiheesta muualla
IMDb 
Elonet
AllMovie
Infobox OKNimi-testi OK: 
Blondin kosto (engl. Legally Blonde) on vuonna 2001 ensi-iltansa saanut yhdysvaltalainen komediaelokuva, jonka on ohjannut Robert Luketic. Elokuva kertoo Elle Woodsista, jonka poikaystävä jättää hänet, koska hän ei muka ole otettavissa vakavasti. Elle päättää mennä Harvardiin opiskelemaan näyttääkseen ex-poikaystävälleen olevansa täysin vakavastiotettava.
Elokuva sai jatko-osan Blondin kosto 2 vuonna 2003. Vuonna 2018 ilmoitettiin, että toinen jatko-osa on tekeillä.
Näyttelijät

| 0 | 1 | 2 |
| --- | --- | --- |
|  Reese Witherspoon   | … |  Elle Woods   |
|  Luke Wilson   | … |  Emmett   |
|  Selma Blair   | … |  Vivian   |
|  Matthew Davis   | … |  Warner   |
|  Victor Garber   | … |  professori Callahan   |
|  Jennifer Coolidge   | … |  Paulette Bonafonté   |
|  Holland Taylor   | … |  professori Stromwell   |
|  Ali Larter   | … |  Brooke Taylor Windham   |
|  Jessica Cauffiel   | … |  Margot   |
|  Alanna Ubach   | … |  Serena   |
|  Oz Perkins   | … |  "Dorky" David Kidney   |
|  Linda Cardellini   | … |  Chutney Windham   |
|  Raquel Welch   | … |  rouva Windham Vandermark   |
|  Bruce Thomas   | … |  Pauletten UPS-lähetti   |
|  Meredith Scott Lynn   | … |  Enid   |
Vastaanotto

Helsingin Sanomien Kaisu Tervonen nautti käsikirjoitusideasta, jossa päähenkilöllä on vain etua asianajan työssään siitä, että tietää jumppaohjelmista, merkkikengistä ja permanenteista. ”Yksilökeskeinen ja naisvetoinen menestystarina sopi aikansa henkeen, mutta ei sen tenho ole sittemmin kadonnut.” Tv-maailma-lehdessä Arto Pajukallio kirjoitti, että elokuva, toisin kuin jatko-osansa, sekoittaa onnistuneesti höyhenenkevyttä hömppäviihdettä, feminististä tyttöenergiaa ja piruilevaa sosiaalisatiiria. Film-O-Holic.com-sivustolla Mari Verho totesi elokuvan nuorentavan katsojaansa, kun suupielet ovat 96 minuuttia yhtäjaksoisesti yläviistossa.
Aiheesta muualla

Blondin kosto[vanhentunut linkki]. Helsingin Sanomat 9.11.2001.
Blondin kosto. Episodi 9.11.2001.
Cajamarca

| Cajamarca |
| --- | --- |
 Ilmakuva Cajamarcasta, etualalla Santa Appollonian kukkula.
 lippu:  vaakuna
 Cajamarca
 Koordinaatit: 07°09′52″S, 78°30′38″W 
Valtio:  Peru
Alue:  Cajamarca
Maakunta:  Cajamarca
Perustettu:  1821
Hallinto:  
 – Hallinnon tyyppi:  Kunta
 – Pormestari:  Ramiro Bardales Vigo
Pinta-ala:  
 – Kokonaispinta-ala:  392,47 km²
Korkeus:  2 750 m
Väkiluku (2017):  201 329
 – Väestötiheys:  413,6 as./km²
 
 www.municaj.gob.pe 
Infobox OKVirheellinen NIMI-arvo: 
Cajamarca on Cajamarcan alueen pääkaupunki Perun pohjoisella ylänköalueella. Vuoden 2017 väestönlaskennassa kaupungissa oli 201 329 asukasta. Kaupungin asukasluku on kasvanut nopeasti, sillä vuoden 2007 väestönlaskennassa asukasluku oli noin 160 000. Kaupunki sijaitsee noin 2 750 metriä merenpinnan yläpuolella. Päiväntasaajan läheisyydestä johtuen Cajamarcan ilmasto on lämmin ja sen maaperä on hedelmällinen. Tämän vuoksi alue tunnetaan juustoista ja muista maitotaloustuotteistaan.
Inkavaltion olemassaolo päättyi Cajamarcassa vuonna 1532 käytyyn Cajamarcan taisteluun, jossa Pizarron joukot vangitsivat keisari Atahualpan. Myöhemmin keisari teloitettiin.
Cajamarca tunnetaan suurista karnevaaleistaan, jotka pidetään helmikuun alussa. Yksi tunnetuista nähtävyyksistä on myös Los Baños de Inca, kuumavesilähteiden ympärille perustettu kylpylä.
Kaupunki sijaitsee noin neljän tunnin automatkan päässä Perun rannikolta ja noin kuuden tunnin matkan päässä rannikon Trujillon ja Chichlayon kaupungeista.
Porrastettu katu Cajamarcan keskustassa
Aiheesta muualla

Kuvia tai muita tiedostoja aiheesta Cajamarca Wikimedia Commonsissa
Matkaopas aiheesta Cajamarca Wikivoyagessa (englanniksi)
Perun alueet ja niiden pääkaupungit
Amazonas: Chachapoyas
Ancash: Huaraz
Apurímac: Abancay
Arequipa: Arequipa
Ayacucho: Ayacucho
Cajamarca: Cajamarca
Callao: Callao
Cusco: Cusco
Huancavelica: Huancavelica
Huánuco: Huánuco
Ica: Ica
Junín: Huancayo
La Libertad: Trujillo
Lambayeque: Chiclayo
Lima: Huacho
Liman metropolialue: Lima
Loreto: Iquitos
Madre de Dios: Puerto Maldonado
Moquegua: Moquegua
Pasco: Cerro de Pasco
Piura: Piura
Puno: Puno
San Martín: Moyobamba
Tacna: Tacna
Tumbes: Tumbes
Ucayali: Pucallpa
Cajamarcan alue

Alue Perun kartalla
Cajamarcan alue on yksi Perun hallinnollisista alueista. Se sijaitsee maan pohjoisosassa Ecuadorin vastaisella rajalla. Osa alueesta on sademetsää, osa Andien vuoristoa.
Alueen pinta-ala on 33 247 neliökilometriä ja vuoden 2017 väestönlaskennassa sen asukasluku oli 1 341 012. Alueen pääkaupunki on samanniminen Cajamarca.
Alue tunnetaan maitotuotteistaan. Siellä on myös säilynyt monia rakennelmia espanjalaisia edeltäneeltä ajalta, ja luontokohteita kuten Cutervon kansallispuisto
Aiheesta muualla

Kuvia tai muita tiedostoja aiheesta Cajamarcan alue Wikimedia Commonsissa
Perun alueet ja niiden pääkaupungit
Amazonas: Chachapoyas
Ancash: Huaraz
Apurímac: Abancay
Arequipa: Arequipa
Ayacucho: Ayacucho
Cajamarca: Cajamarca
Callao: Callao
Cusco: Cusco
Huancavelica: Huancavelica
Huánuco: Huánuco
Ica: Ica
Junín: Huancayo
La Libertad: Trujillo
Lambayeque: Chiclayo
Lima: Huacho
Liman metropolialue: Lima
Loreto: Iquitos
Madre de Dios: Puerto Maldonado
Moquegua: Moquegua
Pasco: Cerro de Pasco
Piura: Piura
Puno: Puno
San Martín: Moyobamba
Tacna: Tacna
Tumbes: Tumbes
Ucayali: Pucallpa
Huoltosuhde

Huoltosuhde tarkoittaa yleisesti tilastoidun työvoiman ulkopuolella olevien määrää suhteessa varsinaisen työvoiman määrään.
Tällainen kuvaustapa on tiettävästi ollut käytössä ainakin 1940-luvulta saakka, jolloin siitä on käytetty ilmaisua elatusrasitus. Käsite ”rasitus” voi kuvastaa joidenkin mielestä vanhakantaista käsitystä väestökerrosten eriarvoisuudesta, mitä nykyisellä ilmaisulla huoltosuhde ei ole.
Määrittely

Huoltosuhteella on kaksi eri määrittelyä. Se voi olla väestöllinen (demografinen) huoltosuhde tai taloudellinen huoltosuhde.
Määrittely > Väestöllinen huoltosuhde

Väestöllinen huoltosuhde ilmoitetaan ei-työikäisten ja työikäisten määrien suhteena: kuinka monta ei-työikäistä kansalaista on kutakin työikäistä kohti jollakin määritellyllä alueella tai koko maassa. Väestötieteilijät laskevat suhdeluvun niin, että ei-työikäisiksi määritellään kaikki alle 15-vuotiaat ja yli 64-vuotiaat. Työikäisiä ovat loput eli näiden rajojen väliin sijoittuvat. Kyse on siis lähinnä väestön ikärakenteen ja sen muutosten kuvaamisesta.
Saatua suhdelukua on käytetty muun muassa alueellisiin vertailuihin, kun selvitetään ikärakenteen muutoksia ja tehdään niihin perustuvia poliittisia päätöksiä vaikkapa kunnallisten palvelujen tarpeesta, kaavoituksesta, rakentamisesta tai vastaavista ratkaisuista. Tällä suhdeluvulla on joitakin heikkouksia, jotka johtuvat tarkoista vuosirajoista, sillä esimerkiksi vain harva 15–18-vuotias nuori on vakituisesti työelämässä. Ja on myös niin, että eläkkeelle siirtyy edelleen runsaasti ihmisiä alle 64-vuotiaana. Lisäksi kaikki työikäisiksi lasketut eivät käy työssä, vaan saattavat kuulua työttömiin, opiskelijoihin, eri varhaiseläkeläisryhmiin tai vain kotejaan hoitaviin kansalaisiin. Väestöllisestä huoltosuhteesta on olemassa myös rinnakkaisia suhdelukuja kuten lapsihuoltosuhde ja vanhushuoltosuhde, joilla on suuri merkitys kuvattaessa väestörakenteen laajoja kansallisia ja kansainvälisiä muutoksia.
Määrittely > Taloudellinen huoltosuhde

Taloudellinen huoltosuhde ilmaisee työttömien ja muiden työvoiman ulkopuolella olevien määrän suhteessa työllisten määrään. Edelliseen lasketaan mukaan 0–14-vuotiaat, opiskelijat, ase- tai siviilipalvelusta suorittavat, eläkeläiset sekä muut työvoiman ulkopuolella olevat, esimerkiksi omaa kotitalouttaan hoitavat. Työllisiksi luetaan kaikki 15–64-vuotiaat henkilöt, jotka vuoden viimeisellä viikolla olivat ansiotyössä eivätkä olleet työnhakijoina.
Taloudellinen huoltosuhde riippuu merkittävällä tavalla talouden suhdannekehityksestä niin kansallisesti ja alueellisesti kuin maailmanlaajuisestikin. Siinä tapahtuvien muutosten ennustaminen on tämän vuoksi varsin hankalaa, eikä ennustamista usein edes yritetä. Väestöllinen huoltosuhde on Suomessa pysynyt vuosikymmenten mittaan melko vakaana, mutta taloudellinen suhdeluku on vaihdellut, varsinkin alueellisesti.
Käsitteen käyttö

Huoltosuhteen ilmaisu vaihtelee käyttötarkoituksen ja sitä käyttävän tahon mukaan. Usein näkee käytettävän pelkkää suhdelukua, jolloin esimerkiksi luku 1,31 tarkoittaa, että yhtä työllistä kohden on 1,31 ei-työssä käyvää. Tilastokeskus käyttää tapaa, jossa kerrotaan kuinka monta ei-työllistä on sataa työllistä kohden. Kun 1990-luvun alussa Suomi putosi pahaan lamaan, huoltosuhde nousi jopa arvoon 172, mikä tarkoittaa 172 ei-työllistä sataa työllistä kohden. Vaikka tilanne on sen jälkeen parantunut, rakenteellinen työttömyys pitää suhdelukua edelleen melko korkeana, ja se vaihteleekin maan eri osissa Ahvenanmaan vähän yli sadasta Kainuun monien kuntien yli 200:aan.
Aiheesta muualla

Kaija Ruotsalainen: Väestö vanhenee – heikkeneekö huoltosuhde?  21.2.2013. Helsinki:  Tilastokeskus.
Kaija Ruotsalainen 2012 Huoltosuhde aiheuttaa huolta. Tilastokeskuksen katsaus. http://www.stat.fi/artikkelit/2012/art_2012-06-04_001.html
Cape Agulhas

Hyväntoivonniemen (Kap der Guten Hoffnung) ja Kap Agulhasin sijainti lounaisimmassa Afrikassa.
Cape Agulhasin majakka, joka valmistui maaliskuussa 1849.
Cape Agulhas (joskus myös Kap Agulhas)  on Afrikan mantereen eteläisin kärki, joka sijaitsee Etelä-Afrikan tasavallassa noin 175 kilometriä Hyväntoivonniemestä itään. Lännessä Atlantilla virtaa Eteläiseltä jäämereltä kylmä merivirta ja idästä Intian valtameren puolelta lämmin Agulhasinvirta. Merivirrat kohtaavat Cape Agulhasin tienoilla, mikä selittää seudun kuuluisan myrskyisyyden. Niemenkärjen pituuspiiri on sovittu Atlantin ja Intian valtamerten rajaksi.
Aiheesta muualla

Kuvia tai muita tiedostoja aiheesta Cape Agulhas Wikimedia Commonsissa
Iaidōn Euroopan-mestaruuskilpailut

Iaidōn Euroopan-mestaruuskilpailut‎ otellaan vuosittain. Kilpailut järjestää Euroopan kendoliitto ja iaidōn tyylilajina on japanilainen ZNKR iaidō. Kisoja tukevat Japanin kendoliitto että kansainvälinen kendoliitto. Useampipäiväinen kilpailu jakaantuu yksilö- ja joukkueturnauksiin. Kilpailuihin osallistuminen on rajattu virallisten kansallisten liittojen nimeämiin maajoukkueisiin.
Iaidōn Euroopan-mestaruuskilpailut‎ ovat suurin kansainvälinen iaidō-kilpailu, sillä lajissa ei ole maailmanmestaruuskilpailuja.
Kilpailumuoto

Iaidōn Euroopan-mestaruuskilpailuissa ottellaan sekä yksilö- että joukkuekilpailu. Yksilökilpailu on jaettu tasoluokkiin, joihin yksittäinen kilpailija voi osallistua vain rajatun ajan. Joukkuekilpailussa kutakin maata edustaa yleensä nelihenkinen joukkue. Ottelut tapahtuvat kahden kilpailijan suorittaen määrätyt katat, liikesarjat, joita kolme tuomaria arvioi. Ottelutuomio annetaan lippuäänestyksellä, jossa kullakin tuomarilla on yksi ääni.
Yksilökilpailujen turnaus jakaantuu kahteen vaiheeseen. Turnaus alkaa alkulohkoilla, joissa yleensä kolme kilpailijaa ottelee vuorotellen toisiaan vastaan kolmessa ottelussa. Näistä kaksi menestyksekkäintä jatkaa pudotuspeleihin ja niiden kautta loppuotteluihin. Kussakin luokassa palkitaan Euroopan mestari, hopea ja kaksi pronssia (pronssiottelua ei ole). Lisäksi yleensä kaikissa luokissa palkitaan yksi tai kaksi ottelijaa erityisellä Fighting Spirit -palkinnolla. Alkulohkoissa kilpailijoiden tulee tehdä alku- ja loppukumarrusten lisäksi kolme määrättyä kataa neljän minuutin aikarajan puitteissa. Pudotuspeleissä ja loppuotteluissa aikaraja kasvaa kuuteen minuuttiin, mutta kumarrusten lisäksi kilpailijoiden on tehtävä viisi kataa. Iaidōn Euroopan-mestaruuskilpailuissa otellaan yleensä seitsemässä yksilökilpailun luokassa.
Joukkuekilpailuissa kunkin maan neljän kilpailijan joukkueesta kuhunkin otteluun nimetään kolme. Kilpailijoiden nimet ja ottelujärjetys ilmoitetaan kirjallisesti toimitsijoille ennen kutakin ottelua. Yksittäiseen otteluun osallistuvien kilpailijoiden yhteenlaskettu dan-arvojen määrä ei saa ylittä kymmentä. Ottelun aikana joukkue suorittaa yhdessä alku- ja loppukumarrukset ja kukin kilpailija vuorollaan kolme kataa vastustajajoukkueen jäsenen kanssa samanaikaisesti. Tuomarit arvostelevat kunkin kilpaparin erikseen ja yhteistulos määrittää otteluvoiton. Turnauksen rakenne noudattaa yksilökilpailun rakennetta hyvin läheisesti. Joukkuekilpailun kilpailijat on nimetty sotajoukon osien mukaan: ensimmäinen, nuorin ottelija on senpō, etujuokko tai tiedustelija, viimeisenä on joukkueen kokenein kilpailija taishō, kapteeni tai komentaja; heidän välissään ovat chūken, sotajoukon ydin.
Kilpailumuoto > Kilpasarjat ja maajoukkueet

Iaidōn Euroopan-mestaruuskilpailuissa ottellaan yleensä seitsemässä yksilökilpailun luokassa, jotka määräytyvät kilpailijoiden dan-arvojen mukaan: mudan (ei dan-arvoa), shodan, nidan, sandan, yondan, godan, ja rokudan. Mudan- ja shodan-sarjoihin voi osallistua vain kerran, nidan-sarjaan kahtena, sandan sarjaan kolmena ja yondan-sarjaan neljänä peräkkäisenä vuotena. Godan- ja rokudan-sarjoihin osallistumiseen ei ole rajoitteita.
Euroopan-mestaruuskilpailuihin voivat osallistua Euroopan kendō-liiton jäseninä olevien kansallisten lajiliittojen nimeämät viralliset maajoukkueet. Yksilökilpailun kuhunkin luokkaan voi kustakin maasta osallistua korkeintaan kaksi kilpailijaa. Joukkuekilpailuun voidaan nimetä kahdesta neljään jäseninen joukkue, jonka jäsenten ei tarvitse osallistua yksilökilpailuun.
Iaidōn Euroopan-mestaruuskilpailuihin osallistuu myös Euroopan ulkopuolisia valtiota, kuten Jordania ja Israel, joiden kansalliset lajiliitot ovat jäseniä Euroopan kendoliitossa.
Suomen osallistuminen iaidōn Euroopan-mestaruuskilpailuihin

ZNKR iaidōsta tuli virallinen osa Suomen kendoseurojen keskuliiton lajivalikoimaa vuonna 2000 ja samana vuonna Suomen joukkue osallistui myös 7. iaidōn Euroopan-mestaruuskilpailuihin Alankomaissa. Yksilökilpailuissa Suomeen on voitettu vuoteen 2019 mennessä yksi Euroopan mestaruus, kolme hopeaa ja kuusi pronssia, sekä useita Fighting Spirit -palkintoja. Joukkuekilpailusta ensimmäinen palkintosija saatiin vuonna 2017 Suomen sijoittautuessa täpärästi hopealle Belgiaa vastaan 2-1 tuloksella.
Suomen iaidō-maajoukkueen nimeää Suomen kendō-seurojen keskusliiton hallitus maajoukkueringin jäsenistä joukkueen valmentajan ja liiton iaidō-vastaavan esityksen pohjalta. Joukkueen valinta tehdään aiemmin julkaistujen kriteerien perusteella muodostetun kokonaiskuvan perusteella. Maajoukkueeseen valittavilta edellytetään seuraavia ominaisuuksia:
säännöllistä harjoittelua, jonka ei tarvitse rajoittua lajiharjoitteluun, ja henkilökohtaista kehittymistä,
sitoutumista maajoukkueringin toimintaan ja säännöllistä osallistumista maajoukkueringin tapahtumiin,
osallistumista kilpailuihin,
joukkuehenkisyyttä, positiivisuutta ja yhteistyökykyä.
Edellytettyjen ominaisuuksien arvioinnissa käytetään seuraavia kriteerejä:
säännöllistä harjoittelua ja osallistumista maajoukkueringin tapahtumiin
henkilökohtaisen kehittymisen, joukkuehenkisyyden, positiivisuuden ja yhteistyökyvyn arvioivat maajoukkueenjohto harjoituksissa, aktiviteeteissa, leireillä ja kilpailuissa annettujen näyttöjen perusteella.
Bongon massiivi

Bongon massiivi (ransk. massif des Bongo, myös Tondou Massif ja Bongovuoret) on vuoristo, joka sijaitsee koillisessa Keski-Afrikan tasavallassa ja jatkuu aina eteläiseen Sudaniin saakka. Vuoristo toimii Niilin ja Kongon valuma-alueiden vedenjakajana. Korkein huippu on 1 420 metriä.
Vuoristosta saa alkunsa Lol-joki, joka virtaa Bahr al-Arabin ja Bahr al-Ghazalin yli Valkoiseen-Niiliin. Myös Bahr al-Arab saa alkunsa vuoristosta, tarkemmin Ngajavuorelta.
Iain Dale

Iain Dale.
Iain Campbell Dale (s. 15. heinäkuuta 1962) on englantilainen konservatiivinen blogin pitäjä, kirjailija sekä televisiojuontaja lyhytikäisellä brittiläisellä internet-tv-asemalla 18 Doughty Street, jota hän oli perustamassa yhdessä Stephan Shakespearen kanssa. Hän oli ensimmäinen avoimesti homoseksuaalinen konservatiivi, joka nousi parlamenttiehdokkaaksi.